АҞӘА, жьҭаара 28 - Sputnik, Бадраҟ Аҩӡба. 600 нызқьҩык инарыцны атуристцәа Аԥсны иаҭааит нанҳәа 1 аахыс ҳәа иҳәеит ареспублика атуризм аминистр Ҭеимураз Хышба жьҭаара 28 рзы апресс-конференциаҿ.
Хышба иажәақәа рыла ари ҵыԥхтәи ашықәс абри аамҭазтәи арбага иабжоуп.
Аминистр иазгәеиҭеит 2020 шықәса рзы аҭыԥ змоу акоронавирустә ԥкырақәа инарыдҳәаланы ареспублика аҩныҵҟатә туризм аизҳара шаиуз.
Ҿырԥштәыс иааигеит апансионат "Ауадҳара" аҭаара. Убас, 2019 шықәса рашәара-ԥхынгәы амзақәа рзы Ауадҳара рыԥсы ршьеит 735-ҩык, 2020 шықәсазы – 1500-ҩык.
Аԥсни Урыстәылеи рҳәынҭқарратә ҳәаа аадыртит нанҳәа акы азы. Нанҳәа 7 рзы ихацыркхеит аихамҩатә еимадара. Ареспублика атуризм аминистр Ҭеимураз Хышба иажәақәа рыла акоронавирус алаҵәара аҳәаа аартра иадҳәалам.
Иара убас шәаԥхьар ҟалоит: